Ferðir hryðjuverkamannsins Brentons Tarrant eru nú til rannsóknar embættis ríkislögreglustjóra , en hann hefur meðal annars komið hingað til landsins . Þetta er meðal þess sem fram kemur í stefnuyfirlýsingu hans , sem telur 74 síður . RÚV greindi frá því að embætti ríkislögreglustjóra væri með ferðir hans til rannsóknar . Upplýsingar um þetta hafa borist frá yfirvöldum í Nýja-Sjálandi en hann kom til Íslands árið 2017 , samkvæmt svari ríkislögreglustjóra við fyrirspurn fréttastofu RÚV . Auglýsing Að öðru leyti verst embætti ríkislögreglustjóra frétta af málinu . Í stefnuyfirlýsingunni kemur Ísland fyrir , þar sem Tarrant segir að það sé hvergi að finna skjól í heiminum , ekki einu sinni í Nýja-Sjálandi , Póllandi , Íslandi og Argentínu . Það viti hann af reynslu , þar sem hann hafi verið þar . Tarrant hefur verið ákærður fyrir hryðjuverkið í tveimur moskum í Christchurch þar sem 50 lét lífið , og tugir særðust , margir alvarlega . Yfirvöld í Nýja-Sjálandi hafa heitið því að velta við öllum steinum í rannsókn á málinu , og styðja aðstandendur fórnarlamba árásarinnar . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .